CELEX: 32009R0895
Language: hu
Date: 2009-09-23 00:00:00
Title: A Bizottság 895/2009/EK rendelete ( 2009. szeptember 23. ) egyes áruk Kombinált Nómenklatúra szerinti besorolásáról

29.9.2009   
            
            
               HU
            
            
               Az Európai Unió Hivatalos Lapja
            
            
               L 256/3
            
         
      A BIZOTTSÁG 895/2009/EK RENDELETE
   
   (2009. szeptember 23.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódex Bizottság az elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 23-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Bokát takaró bakancs. A bakancs talpa gumiból van, a külső talp nagy része azonban le van vágva, ami lehetővé teszi különféle külső talpakkal ellátott betétek rögzítését a talp kivájt részébe.
                  A bakancs készletben kerül kiszerelésre a kiskereskedelmi forgalom számára, két pár, más-más külső talppal ellátott betéttel, valamint a betétek rögzítéséhez való fémszerszámmal együtt. Az egyik pár betét túrabakancstalpra jellemző, mélyen barázdált, gumiból készült külső talpakkal van felszerelve. A másik pár betét textilanyagból (körülbelül 8 mm vastagságú filcből) készült külső talpakkal van ellátva, amelyek az importőr leírása szerint sekély vízben való gyalogláskor használhatók.
                  A bakancs talpával egyben marad a külső talpnak egy kis része, amely majdnem folyamatos peremet alkot a talp széle körül. A külső talpnak ez a kis része a túrabakancs-talpbetéttel összeillő gumiból van.
                  A lábbeli betétek nélkül használhatatlan.
                  A talpbélés hossza meghaladja a 24 cm-t.
                  A bakancs felsőrésze különböző összevarrt bőrdarabokból áll, köztük résekkel, amelyekbe kilenc fémszövésű és négy textilszövésű darab van bevarrva. A felsőrész felületének nagyobbik része bőrből van. A bakancs belseje textilanyaggal van bélelve.
                  A bakancs se nem vízhatlan, se nem vízálló.
                  A lábbelit férfi és nő egyaránt viselheti.
                  (túrabakancs)
                  (Lásd a 650 A, a 650 B és a 650 C fényképet) (1)
                  
               
               
                  6403 91 13
               
               
                  A besorolást a Kombinált Nómenklatúra értelmezésére vonatkozó 1., 2. a) és 3. b) általános szabályok, a 64. árucsoporthoz tartozó Megjegyzések 4. a) és b) pontja, valamint a 6403, a 6403 91 és a 6403 91 13 KN-kód szövege határozza meg.
                  Mivel a túrabakancsokra jellemző gumiból készült külső talpbetét összeillik a bakancs felsőrészével, ezt a lábbelit lényegében túrabakancsként való viselésre és összeszerelésre szánják. Ezenkívül a külső talpnak az a kis része, amely a bakancs talpának szélén marad, pontosan összeillik a túrabakancs-talpbetétekkel. A textil külső talpbetétek rendeltetése ezzel szemben nem magától értetődő. Ezek a betétek vízben csak igen korlátozottan használhatók, mivel a bakancs felsőrésze se nem vízhatlan, se nem vízálló. Következésképpen a textil talpbetétek kizárólag meghatározott helyzetekben való használatra szánt, vagyis a termék használhatóságát bővítő tartozékok.
                  A bakancsot és a gumi talpbetéteket tehát befejezett, de összeszereletlen lábbeliként kell besorolni a Kombinált Nómenklatúra értelmezésére vonatkozó 2. a) általános szabály második mondata értelmében.
                  A 64. árucsoporthoz tartozó Megjegyzések 4. b) pontja értelmében az összeszerelt lábbeli talpának az a része, amely a talajjal érintkezik, gumiból van, és ezért a lábbeli gumi külső talppal rendelkezik.
                  Mivel legnagyobb részben bőrből áll a lábbeli felsőrészének külső felülete, a 64. árucsoporthoz tartozó Megjegyzések 4. b) pontja értelmében a bakancs felsőrészének anyaga bőr.
                  A textil talpbetéteket a kiskereskedelmi forgalom számára készletben szerelik ki az összeszereletlen túrabakanccsal és a lábbeli összeszereléséhez szükséges fémszerszámmal együtt. A készletet úgy kell besorolni, mintha csak a túrabakancsból állna, mivel a túrabakancs határozza meg a készlet lényeges jellemzőjét a Kombinált Nómenklatúra értelmezésére vonatkozó 3. b) általános szabály értelmében. A textil talpbetét és a fémszerszám a lábbelinek csak tartozéka.
                  A készletet tehát gumi külső talppal és bőr felsőrésszel rendelkező lábbeliként kell besorolni.
               
            
         
      
         
      
         
      
         (1)  A képek csupán tájékoztató jellegűek.